Publication: Magyar Közlöny
Issue: MK-2009-26 (Year: 2009, Number: 26)
Era: 2004-2010
Section: 
Paragraph Index: 89

7. CIKK A Felek jelen Megállapodást öt évre kötik, és azon utolsó írásos értesítés kézhezvételének napján lép hatályba, amelyben a Felek írásban értesítik egymást a hatálybalépéshez szükséges belsõ jogi eljárás teljesítésérõl. Jelen Megállapodást a Felek bármelyike felmondhatja, amennyiben írásos formában értesíti a másik Felet felmondásának szándékáról. Jelen Megállapodás az értesítés másik fél által történõ kézhezvételének napjától számított 6 hónap leteltével veszti hatályát. Jelen Megállapodás hatálya automatikusan meghosszabbodik minden következõ öt éves periódusra, amennyiben a Felek egyike sem értesíti írásos formában a másik Felet felmondási szándékáról. Jelen Megállapodás felmondása nem érinti a hatályban lévõ szerzõdések további teljesítését, kivéve, ha a Felek másként állapodnak meg. Jelen Megállapodás felmondása esetén a jelen Megállapodás 2. cikkében meghatározott kötelezettségek teljesítése nem szûnik meg, kivéve, ha a Felek másként állapodnak meg. Jelen Megállapodást a Felek egyetértése esetén lehet módosítani, vagy kiegészíteni. Minden módosítást és kiegészítést jegyzõkönyvben kell rögzíteni, amelyek jelen Megállapodás elválaszthatatlan részét képezik és a jelen Megállapodásban elõírt rendben lépnek hatályba. Készült Moszkvában 2005. február 16-án két eredeti példányban, magyar és orosz nyelven, mindkét szöveg azonos érvényû. (Aláírások)

Source: https://magyarkozlony.hu/hivatalos-lapok/d6938ec7aad29bf85e54a506e22f7bd3f23bb6e5/dokumentumok/fef0dd9570443d6f3c49ddbfb77003c8d7dc7b8f/letoltes